Διερεύνηση των δυνατοτήτων για την ενεργειακή και περιβαλλοντική αναβάθμιση του Δημοτικού Σχολείου Αγίου Παντελεήμονα Φλώρινας
Creators: name: Μαρκοπούλου, Μαρία του Δημητρίου
Publisher: name: Aristotle University of Thessaloniki
Year: 2025
Subjects: Ενεργειακή αναβάθμιση
Περιβαλλοντική αναβάθμιση
Δημοτικό Σχολείο
Energy upgrading
Environmental upgrading
Primary School

description: Στην παρούσα διπλωματική εργασία εξετάζεται η ενεργειακή απόδοση και η περιβαλλοντική αναβάθμιση του Δημοτικού Σχολείου Αγίου Παντελεήμονα, με έμφαση στην μεθοδολογική προσέγγιση, την πρόταση σεναρίων ενεργειακής αναβάθμισης και την ανάλυση κύκλου ζωής (ΑΚΖ) των υλικών και του κτιρίου. Στο πλαίσιο της μεθοδολογίας, συλλέχθηκαν δεδομένα για τα χαρακτηριστικά του κτιρίου, τα υλικά κατασκευής και τις κλιματολογικές συνθήκες που επικρατούν στην περιοχή, ενώ χρησιμοποιήθηκαν λογισμικά (GCAD – KENAK και ΤΕΕ – ΚΕΝΑΚ) για τον υπολογισμό της ενεργειακής κατανάλωσης και των εκπομπών CO2. Μετά από τα αποτελέσματα της ενεργειακής αξιολόγησης της υφιστάμενης κατάστασης του κτιρίου προτάθηκαν τρία σενάρια επεμβάσεων με στόχο την ενεργειακή αναβάθμιση του σχολείου. Το πρώτο σενάριο περιλάμβανε παρεμβάσεις στο κέλυφος του κτιρίου, όπως η εσωτερική θερμομόνωση τοιχοποιίας, δαπέδου και η αντικατάσταση κουφωμάτων. Το δεύτερο σενάριο εκτός από τις επεμβάσεις που αναφέρθηκαν στο πρώτο σενάριο περιλαμβάνει την αλλαγή θέρμανσης αφαιρώντας τα ορυκτά καύσιμα. Τέλος το τρίτο σενάριο περιλαμβάνει επεμβάσεις στο κέλυφος του κτιρίου, την αλλαγή του συστήματος θέρμανσης όπως αναφέρεται και στο δεύτερο σενάριο. Επιπλέον ενσωμάτωσε Ανανεώσιμες Πηγές Ενέργειας και αναβάθμισε τον φωτισμό με LED λαμπτήρες στους χώρους του σχολείου. Με την ολοκλήρωση των σεναρίων πραγματοποιήθηκε σύγκριση μεταξύ τους προκειμένου να επιλεχθεί το βέλτιστο. Από την σύγκριση προέκυψε ότι το Σενάριο 3 παρόλο που απαιτεί υψηλότερη επένδυση, όπως διαπιστώθηκε από την οικονομοτεχνική ανάλυση που πραγματοποιήθηκε στα πλαίσια της σύγκρισης των σεναρίων, επιτυγχάνει μεγαλύτερη ενεργειακή εξοικονόμηση και μείωση εκπομπών CO2. Στην συνέχεια πραγματοποιήθηκε η Ανάλυση Κύκλου Ζωής (ΑΚΖ) που εστίασε στις περιβαλλοντικές επιπτώσεις της λειτουργίας και των υλικών του κτιρίου. Η ανάλυση ανέδειξε τις δυνατότητες μείωσης του περιβαλλοντικού αποτυπώματος μέσω της χρήσης βιώσιμων υλικών και τεχνολογιών. Επιπλέον, τονίζεται η σημασία της ενσωμάτωσης ανανεώσιμων πηγών ενέργειας και τεχνολογιών χαμηλής κατανάλωσης για τη μακροχρόνια βιωσιμότητα του κτιρίου. Με βάση όλες τις παραπάνω εφαρμογές, το σχολείο μπορεί να αποτελέσει ένα πρότυπο βιώσιμης ανάπτυξης, μειώνοντας την ενεργειακή του κατανάλωση και τις περιβαλλοντικές του επιπτώσεις.
description: This thesis examines the energy performance and environmental upgrade of the Agios Panteleimonas Primary School, focusing on the methodological approach, proposed energy upgrade scenarios, and Life Cycle Analysis (LCA) of the building materials and structure. As part of the methodology, data were collected on the building’s characteristics, construction materials, and prevailing climatic conditions in the region. Specialized software (GCAD-KENAK and TEE-KENAK) was utilized to calculate energy consumption and CO2 emissions. Based on the results of the energy assessment of the building’s current state, three intervention scenarios were proposed to improve the school’s energy efficiency. The first scenario included interventions on the building's envelope, such as internal insulation of walls and floors, and the replacement of window frames. The second scenario, in addition to the interventions mentioned in the first, included the replacement of the heating system, eliminating the use of fossil fuels. Finally, the third scenario involved improvements to the building envelope, replacement of the heating system as outlined in the second scenario, integration of Renewable Energy Sources (RES), and an upgrade of the lighting system with LED lamps throughout the school premises. Upon completing the scenarios, a comparison was conducted to identify the optimal solution. The analysis revealed that Scenario 3, although requiring a higher initial investment as identified through a techno-economic analysis, achieved the greatest energy savings and the most significant reduction in CO2 emissions. Subsequently, a Life Cycle Analysis (LCA) was conducted, focusing on the environmental impacts of the building’s operation and materials. The analysis highlighted the potential for reducing the environmental footprint through the use of sustainable materials and technologies. Additionally, it emphasized the importance of integrating renewable energy sources and low-consumption technologies for the long-term sustainability of the building. Through the implementation of these interventions, the school can serve as a model of sustainable development, significantly reducing its energy consumption and environmental impacts.